ภัทรธิดา พัชรวีระพงษ์

ภัทรธิดา พัชรวีระพงษ์ หรือเคยใช้ชื่อในวงการบันเทิงว่า นิดา พัชรวีระพงษ์ (13 กันยายน พ.ศ. 2527 – 24 กุมภาพันธ์ พ.ศ. 2565) แตงโม เป็นนักแสดง นางแบบ พิธีกร และนักร้องชาวไทย

**ประวัติ**
ภัทรธิดาเกิดเมื่อวันที่ 13 กันยายน พ.ศ. 2527 ที่โรงพยาบาลพร้อมมิตร กรุงเทพมหานคร เป็นบุตรคนเดียวของโสภณ พัชรวีระพงษ์ ชาวไทยเชื้อสายจีน จากจังหวัดภูเก็ต กับภนิดา ศิระยุทธโยธิน อดีตนักแสดง นางแบบ และนางงาม เป็นชาวจังหวัดลพบุรี มีพี่ชายต่างบิดาคนหนึ่งชื่อดายศ เดชจบ บิดาและมารดาหย่ากันขณะภัทรธิดามีอายุได้สามขวบ โดยเธอได้รับการเลี้ยงดูจากบิดาตลอด ที่ต่อมาโสภณได้สมรสใหม่และภายหลังได้แยกบ้าภัทรธิดา ส่วนภนิดาก็สมรสใหม่เช่นกันกับนักการทูตไทยประจำประเทศสวิตเซอร์แลนด์ และไปมาหาสู่กับเธอเป็นระยะ ภัทรธิดาเป็นคริสต์ศาสนิกชนนิกายโปรเตสแตนต์ สมาชิกคริสตจักรแห่งความสุข (สังกัดสหคริสตจักรแบ๊บติสต์ในประเทศไทย) เธอมีชื่อแต่แรกเกิดว่า "แตงโม พัชรวีระพงษ์" ภายหลังได้เปลี่ยนชื่อเป็น "ภัทรธิดา" และได้เปลี่ยนชื่อในวงการบันเทิงว่าเป็น "นิดา" ตามลำดับ ซึ่งการเปลี่ยนชื่อครั้งหลังนี้เธอว่าใช้ชื่อภัทรธิดาสำหรับชื่อภัทรธิดาจริงและชื่อเล่นเสียด้วย กระทั่งเดือนตุลาคม พ.ศ. 2564 ภัทรธิดาให้สัมภาษณ์ผ่านรายการ ไนน์เอ็นเตอร์เทน ว่าเธอกลับไปใช้ชื่อว่า "ภัทรธิดา" ดังเดิม ตามคำแนะนำของคชาภา ตันเจริญ และบทสัมภาษณ์ในรายการ ยิ่งศักดิ์ยิ่งแซ่บ เธอกล่าวว่าเปลี่ยนกลับมาใช้ชื่อภัทรธิดา และสามารถเรียกได้ทั้งสองชื่อทั้งภัทรธิดาและนิดา
ภัทรธิดาสำเร็จศึกษาระดับประถมศึกษาที่โรงเรียนคริสต์ธรรมศึกษา(โรงเรียนไทยคริสเตียน), มัธยมศึกษาตอนต้นที่โรงเรียนสาธิตมหาวิทยาลัยรามคำแหง, มัธยมศึกษาตอนปลายที่โรงเรียนเพ็ญสมิทธ์ ที่เดียวกับสาวิกา ไชยเดช และอภิเชษฐ์ กิตติกรเจริญ ซึ่งเป็นนักร้องและนักแสดงเช่นกัน ต่อมาสำเร็จการศึกษาระดับอนุปริญญาผู้ช่วยการพยาบาล บางกอกเอ็นเอ เมืองทองธานี และสำเร็จการศึกษาระดับปริญญาตรีจากสาขาวิชาผู้นำทางสังคม ธุรกิจและการเมือง วิทยาลัยนวัตกรรมสังคม มหาวิทยาลัยรังสิต

**วงการบันเทิง**
ภัทรธิดาเข้าวงการบันเทิงขณะกำลังเรียนอยู่ในระดับมัธยมศึกษาปีที่ 1 เวลานั้น ภัทรธิดาเดินซื้อของในห้างสรรพสินค้าแห่งหนึ่งก็มีแมวมองชวนไปทดสอบบทและให้นามบัตรไว้ เธอได้ไปทดสอบหน้ากล้องและได้ถ่ายโฆษณาใน พ.ศ. 2541 ต่อมาภัทรธิดาได้มีโอกาสแสดงละครโทรทัศน์ครั้งแรกในเรื่อง ปริศนา ออกอากาศทางช่อง 7 ซึ่งเธอรับบทสมทบและออกเพียงไม่กี่ฉาก ต่อมาในปี 2545 ได้เข้าประกวดมิสทีนไทยแลนด์ ปี 2002 ได้หมายเลข 17 และได้ตำแหน่งรางวัลรองชนะเลิศอันดับที่ 4 จากนั้นภัทรธิดาเห็นประกาศของโทรทัศน์ช่อง 7 จึงทดสอบบท จนได้เล่นละครเรื่อง เบญจา คีตา ความรัก และยังได้แสดงละครเรื่อง อุ่นไอรัก ซึ่งทำให้เธอได้รับรางวัลท็อปอวอร์ด สาขานักแสดงหน้าใหม่ยอดนิยม และเข้าชิงอีกหลาย ๆ รางวัลdate=28 มกราคม 2567
วันที่ 6 เมษายน 2550 ภัทรธิดาประสบอุบัติเหตุทางรถยนต์ระหว่างขับรถกลับบ้านหลังเลิกงานถ่ายละคร โดยขับรถโฟล์กสวาเกนเปิดประทุนบนทางด่วนด้วยความเร็วสูง โดยไม่ได้คาดเข็มขัดนิรภัย เกิดหลับใน และหักหลบรถคันข้างหน้าจนรถเสียหลักพลิกคว่ำ และตัวกระเด็นออกมานอกรถ
กลางปี 2553 นิดาถูกสื่อมวลชนสายบันเทิงคว่ำบาตรไม่นำเสนอข่าว เนื่องจากแสดงอาการฉุนเฉียวก้าวร้าวใส่สื่อมวลชนอยู่เสมอ ต่อมาได้มีการขอโทษสื่อมวลชนผ่านคลิปวิดีโอ
ในปี 2557 ภัทรธิดาได้ขอยกเลิกสัญญาจากการเป็นนักแสดงในสังกัดช่อง 7 มาเป็นนักแสดงอิสระ หลังจากอยู่ในสังกัดช่อง 7 มานานถึง 11 ปี ผลงานละครโทรทัศน์เรื่องสุดท้ายของภัทรธิดา คือเรื่อง คุณชาย ของช่องวัน 31 ซึ่งยังถ่ายทำไม่เสร็จสิ้น เนื่องจากเสียชีวิตระหว่างถ่ายทำ

**การเสียชีวิต**
วันที่ 24 กุมภาพันธ์ พ.ศ. 2565 ภัทรธิดาประสบอุบัติเหตุตกเรือกลางแม่น้ำเจ้าพระยา เวลาประมาณ 22:32 น. ระหว่างล่องเรือถ่ายรูปบริเวณสะพานพระราม 7 และเจ้าหน้าที่ทีมชุดประดาน้ำและร่วมกตัญญูเริ่มลงพื้นที่ค้นหาในเวลา 00:20 น. ของวันที่ 25 กุมภาพันธ์ พ.ศ. 2565 เจ้าหน้าที่ทีมชุดประดาน้ำร่วมกตัญญูและชุดเรือตรวจการณ์กองทัพเรือ ร่วมปฏิบัติการค้นหานิดาตั้งแต่วันที่แจ้งเหตุ
ในที่สุดวันที่ 26 กุมภาพันธ์​ เวลาประมาณ 13:10 น. ใช้เวลา 38 ชั่วโมงกว่า เจ้าหน้าที่ได้รับแจ้งจากประชาชนบริเวณใกล้เคียงว่าพบวัตถุที่รูปร่างคล้ายมนุษย์ลอยขึ้นผิวน้ำบริเวณใกล้เคียงท่าเรือพิบูลสงคราม 1 และในขณะที่พี่ชายของภัทรธิดาได้ขับเรือไปที่ตรงนั้นพอดี พบว่าเป็นร่างผู้หญิงลอยขึ้นมา จึงนำร่างขึ้นท่าเรือพิบูลสงคราม 1 เพื่อให้ญาติคือคุณแม่และพี่ชายยืนยันอัตลักษณ์ในเบื้องต้น ซึ่งทั้งคู่ให้การว่าร่างนี้คือภัทรธิดา เจ้าหน้าที่จึงบันทึกเวลาเสียชีวิต ก่อนนำร่างไปชันสูตรหาสาเหตุการเสียชีวิตที่สถาบันนิติเวชวิทยา โรงพยาบาลตำรวจ สำนักงานตำรวจแห่งชาติ ถนนพระรามที่ 1 แขวงปทุมวัน เขตปทุมวัน กรุงเทพมหานคร
ภายหลังการเสียชีวิต ทางญาติได้จัดพิธีไว้อาลัย ตามแบบศาสนาคริสต์ ที่คริสตจักรเสรีภาพกรุงเทพ เมื่อวันที่ 11-13 มีนาคม พ.ศ.2565 ก่อนจะนำร่างไปฌาปนกิจและเก็บอัฐิไว้ที่คริสตจักรเมธอดิสท์รังสิต จังหวัดปทุมธานี เมื่อวันที่ 24 พฤษภาคม พ.ศ.2565 โดยมีญาติ นักแสดง ผู้จัดละคร รวมทั้งประชาชนเป็นจำนวนมาก มาร่วมงานดังกล่าว
ก่อนจะเสียชีวิตไม่นาน ภัทรธิดา กำลังถ่ายทำละครเรื่อง คุณชาย ค้างอยู่ โดยเธอรับบทเป็น “คุณจันทร์” ภายหลังทีมงานสร้างได้เปลี่ยนบทดารานำมาเป็น ปานวาด เหมมณี แสดงแทน

**ชีวิตส่วนตัว**

**สมรส**
ภัทรธิดาสมรสกับภาคิน คำวิลัยศักดิ์ นักร้องหนุ่ม ซึ่งทั้งคู่ได้หมั้นหมายกัน เมื่อวันที่ 11 ธันวาคม พ.ศ. 2556 ที่ เซนต์เบเนดิก สตูดิโอ ย่านเลียบทางด่วนรามอินทรา เป็นพิธีตามศาสนาคริสต์แบบเรียบง่าย มีเพียงญาติและเพื่อนสนิทมาร่วมงานประมาณ 50 คนเท่านั้น
ซึ่งทั้งคู่คบหากันมา 6 เดือน แต่ก็ยังมีแฟนคลับจำนวนมากที่ไม่ยอมรับ ต่อมาทั้งคู่ได้เลิกกันแล้วในปี พ.ศ. 2558  จนทำให้ภัทรธิดาเป็นโรคซึมเศร้า รับประทานยานอนหลับเกินขนาด แต่ถูกส่งตัวไปรักษาโรงพยาบาลล้างท้องไว้ได้ทัน

**บทบาททางการเมือง**
พ.ศ. 2556 ภัทรธิดาได้เข้าร่วมชุมนุมคัดค้านร่างพระราชบัญญัตินิรโทษกรรมฯ ที่อนุสาวรีย์ประชาธิปไตยพร้อมกับบิดา ด้วยวาทะการพูดแบบโผงผางดังฉายา "ฝีปากไร้ตะกร้อ" ตามที่สื่อมวลชนขนานนาม
พ.ศ. 2563 ภัทรธิดาได้เข้าร่วมการชุมนุมทางการเมืองอีกครั้ง ซึ่งเป็นการชุมนุมของกลุ่มราษฎร

**ผลงาน**

**ละครโทรทัศน์**

**ซีรีส์**

**ละครเฉลิมพระเกียรติ**
2549
ยายหนูลูกพ่อ
อัมพิลา
2556
สายใย
หมวดนะโม
2560
Guiding Light ก้าวตามรอยพ่อ ตอน นางฟ้าเดินดิน
หมอเจี๊ยบ

**ละครที่เคยถูกวางตัว**
 พ.ศ. 2565 คุณชาย (ช่องวัน 31) รับบทเป็น คุณจันทร์ (ซ้อรอง) ปานวาด เหมมณี รับบทแทน

**ภาพยนตร์**
 นาค รักแท้ วิญญาณ ความตาย  รับบท นาค(2548)- ปรุงหัวใจใส่คนอร์รสทิพ รับบท ทิพ (2553)- ป๊าด 888 แรงทะลุนรก รับบท มิอา (2559)- เลิฟเดอะเทอทีน  รับบท ครูแตง(2561)- ตุ๊ดตุ่กู้ชาติ รับบท พระมเหสี (รับเชิญ) (2561)- หอแต๋วแตกแหกโควิด ปังปุริเย่  รับบท เจ้านางตองเอ (รับเชิญ) (2564)

**มิวสิกวิดีโอ**
 เพลง "รู้หว่าว" ของ กันย์ อำพล- เพลง "เพราะเธอเป็นคนดี" ของ เบบี้ บูล- เพลง "เหมือนตาย...ทั้งที่ใกล้กัน" ของ ธนพร แวกประยูร- เพลง "ชีวิตคู่" ของ ธนพร แวกประยูร- เพลง "ตัวถ่วง" ของ Nexus- เพลง "รั้ง" ของ ดัง พันกร - เพลง "กลับตัว กลับใจ" ของ เอกรัตน์ วงศ์ฉลาด- เพลง "ฉันมันแค่แฟนเก่า (Ex Soul)" ของ ต๊ะ มิ้นท์ ด็อจ โก้ - TMDG (บี-มิกซ์)

**พิธีกร**
 คอหนังข้างถนน ช่อง จีเอ็มเอ็ม 25

**เพลงประกอบละคร**
 ละคร เบญจา คีตา ความรัก
** เพลง ดนตรีในหัวใจ - นักแสดงร้องทั้งหมด
*** เพลง ไม่ว่าง (Acoustic Vesion) - ร้องร่วมกับ หนูอิมอิม ก้าวมหัศาจรรย์, ทรายขวัญ หาญหนองบัว- ละคร พยัคร้ายหัวใจจิ๋ว
** เพลง คนที่รออยู่เพลง - ละคร กาษานาคา
** เพลง ไถ่รักแท้ด้วยศรัทธา- ละคร เจ้าหญิงหลงยุค
** เพลง รักเธอไปทุกยุค- ละคร วันนี้ที่รอคอย
** เพลง จากคนเคยใกล้- ละคร สาวน้อยร้อยเล่มเกวียน
** เพลง จากนี้ไปจนนิรันดร์- ละคร เพลงรักบ้านนา
** เพลง เพลงรักบ้านนา - ร่วมร้องกับ วงศกร ปรมัตถากร, ธนพล นิ่มทัยสุข, ฝนทิพย์ วัชรตระกูล
** เพลง กอดหมอน- ละคร เสน่ห์ร้ายอุบายรัก
** เพลง สองความรู้สึกในหัวใจเดียวกัน- ละคร ทรายย้อมสี
** เพลง เปลือก

**รางวัลที่ได้รับ**
 เข้ารอบ 10 คนสุดท้าย มิสทีนไทยแลนด์ ปี 2002- รางวัล Top Awards สาขานักแสดงหน้าใหม่ยอดนิยม จากละคร อุ่นไอรัก ทางช่อง 7- รางวัล Star Entertainment Awards สาขานักแสดงหน้าใหม่ยอดเยี่ยม จากละคร อุ่นไอรัก ทางช่อง 7- รางวัล เซเลบริตี้ที่สื่อให้ความสนใจที่สุด จาก นิตยสาร OK! ปี 2008- (เข้าชิง) รางวัลโทรทัศน์ทองคำ ครั้งที่ 22 พ.ศ. 2550 รางวัลดาราสนับสนุนหญิงดีเด่น จาก เพียงผืนฟ้า- รางวัล "ลูกตัวอย่างกตัญญู" ปี 2556 โครงการเฉลิมพระเกียรติองค์ราชัน- รางวัล "คนดีศรีแผ่นดิน" ประจำปี 2557- รางวัลกินรีทอง ปี 2560 สาขาลูกกตัญญูดีเด่น- รางวัลราษฎร์บัณฑิต รางวัลเกียรติคุณ สาขาการแสดงและการละครดีเด่น จากซีรีส์เรื่อง "เพราะรักมันซับซ้อน ประจำปี 2561- รางวัลนักแสดงสมทบหญิงดีเด่น รางวัล"พิฆเนศวร" (รชต) จากละคร ใบไม้ที่ปลิดปลิว ช่อง One31 ประจำปี 2562- รางวัล  "เพชรสุบรรณ" สาขารางวัลธุรกิจผลิตภัณฑ์คุณภาพยอดเยี่ยมแห่งปี 2563 (ผลิตภัณฑ์เซรั่มบำรุงผิวหน้าเอเดน)- รางวัล "เณศไอยรา" PRESS AWARDS 2020 สาขา นักแสดงสมทบหญิงยอดเยี่ยม จากละครเรื่อง “เล่ห์รัญจวน”

**อ้างอิง**

**แหล่งข้อมูลอื่น**
  หน้าประวัติ ภัทรธิดา พัชรวีระพงษ์ date=2007–03–14 ที่เว็บไซต์ช่อง 7- melonpa.official
หมวดหมู่:นักแสดงหญิงชาวไทยเชื้อสายจีน 
หมวดหมู่:นักแสดงหญิงจากกรุงเทพมหานคร 
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:มิสทีนไทยแลนด์
หมวดหมู่:ศิลปินที่เป็นแนวร่วมกปปส.
หมวดหมู่:นักเคลื่อนไหวชาวไทย
หมวดหมู่:คริสต์ศาสนิกชนนิกายแบปทิสต์ชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:บุคคลจากโรงเรียนสาธิตมหาวิทยาลัยรามคำแหง
หมวดหมู่:บุคคลจากวิทยาลัยนวัตกรรมสังคม มหาวิทยาลัยรังสิต
หมวดหมู่:เสียชีวิตจากการจมน้ำ